Misneach (grúpa)

Grúpa stocaireachta Gaeilge in Éirinn is ea Misneach. Ba é Máirtín Ó Cadhain a bhunaigh é sa bhliain 1963 agus bhí sé dírithe go diongbháilte ar athbheochan na Gaeilge.  

Ar na baill sna 1960idí bhí; Máirtín Ó Cadhain, Deasún Breatnach, Cian Ó hÉigeartaigh, Séamus Ó Tuathail, Proinsiasa Nic Uait, Séamus Ruiséal, Eoin Ó Murchú, Micheál Mac Aonghusa, Seán Ó Beacháin, srl. 

mion|293x293px|Ba é Máirtín Ó Cadhain a bhunaigh Misneach sa bhliain 1963

Sa bhliain 2012 fógraíodh go raibh grúpa nua le bunú faoin teideal céanna agus go raibh cead faighte ag an ngrúpa seo ó bhaill seanMhisneach an t-ainm a thabhairt orthu féin.

 Gluaiseacht na Gaeilge, Gluaiseacht ar strae 

D'fhoilsigh an grúpa paimfléad faoi pholaitíocht theanga na Gaeilge, Gluaiseacht na Gaeilge, Gluaiseacht ar strae a bhí bunaithe ar chaint a thug Máirtín Ó Cadhain uaidh i Lúnasa na bliana 1969. San óráid dúirt sé le Gaeilgeoirí páirt a ghlacadh in 'Athghabháil na hÉireann'. Is ón bpaimfléad seo a thagann ráiteas cáiliúil an Chadhanaigh: ' Arm cathartha Gaeilgeoirí ar son na Gaeilge agus ar son na hÉireann a theastaíos anois. '
 Stailc Ocrais 

D'eagraigh an grúpa stailc ocrais seachtaine le linn chomóradh 50 bliain de Éirí Amach na Cásca, toisc go raibh faillí déanta ag an stát i gcúrsaí Gaeilge agus Gaeltachta, dar leo. Ghlac Deasún Breatnach, Cian Ó hÉigeartaigh, Séamus Ó Tuathail, Proinsiasa Nic Uait, Séamus Ruiséal, Seán Ó Beacháin, Micheál Mac Aonghusa, Eoin Ó Murchú, Seán Ó Laighin, agus Fiachra Ó Dubhthaigh páirt ann. 

Ghlac seisear i mBéal Feirste, a chuaigh ar stailc i gCumann Chluain Ard, páirt san fheachtas céanna. Ba iad sin Séamus Mac Seáin, Tomás Ó Monacháin, Brian Ó Maoileoin, Caoimhín Ó Loingsigh, Tomas Ó Duibhir agus Donnchadh Ua Bruadair.

 Cruinniú an LFM 
 Athnuachan in 2012 

Sa bhliain 2012 fógraíodh go raibh grúpa nua le bunú faoin teideal céanna agus go raibh cead faighte ag an ngrúpa seo ó bhaill seanMhisneach an t-ainm a thabhairt orthu féin chomh maith. Tógann an grúpa seasamh 'radacach’ ó thaobh na Gaeilge de.  "Is den eite chlé muid agus creideann muid go daingean go gcaithfear an córas caipitleach agus an t-impiriúlachas a chur de dhroim an tsaoil ar mhaithe leis an Ghaeilge".

Foilsíonn siad an nuachtlitir "Mionlach".

 Féach freisin 

 An t-iriseoir Eoin Ó Murchú

 Tagairtí 

Catagóir:Máirtín Ó Cadhain
Catagóir:Gluaiseacht Athbheochana na Gaeilge
Catagóir:Athbheochan na Gaeilge
Catagóir:Grúpai stocaireachta in Éirinn
Catagóir:Eagraíochtaí Gaeilge
Catagóir:Grúpaí teanga in Éirinn
Catagóir:Grúpaí Gaeilge
Catagóir:Stailceanna ocrais
Catagóir:Grúpaí ar an eite chlé
Catagóir:Grúpaí polaitiúla Éireannacha